**South Park: Isompi, pidempi ja leikkaamaton** (*South Park: Bigger, Longer & Uncut*) on toistaiseksi ainoa *South Park* -televisiosarjan pohjalta tehty täyspitkä elokuva. Elokuvassa lausutaan 399 kirosanaa ja tehdään 128 hävytöntä elettä. Se on piirretyn elokuvan kiroiluennätys, jolla elokuva pääsi Guinnessin ennätysten kirjaan.

Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *South Parkin* kaikkien aikojen sadan parhaan komedian listalle sijalle 93.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Stan lähtee sunnuntaiaamuna hakemaan Kennyä, Kyleä ja Ericiä lapsilta kiellettyyn elokuvaan. He pääsevät sisään kodittoman miehen avustuksella. Elokuvassa he oppivat uusia, mielestään hienoja sanoja, jotka tosin eivät ole lapsille sopivia. Elokuvan nähtyään he menevät luistinradalle ja kertovat muille lapsille katsoneensa elokuvan, jolloin nämäkin lähtevät katsomaan sen. Stan tapaa Wendyn ja Gregoryn, joka on Wendyn uusi poikaystävä.

Seuraavana päivänä Eric, Kyle, Stan ja Kenny käyttävät koulussa opettaja Herbert Garrisonin kuullen lapsen kielenkäyttöön sopimattomia sanoja ja sen seurauksena joutuvat koulukuraattorin luokse, jonne on kutsuttu myös heidän vanhempansa. 

Televisiossa näytetään uutislähetys, jossa Kylen äiti Sheila Broflovski purkautuu Kanadan elokuvaministerille.

Herra Mackey on ottanut lapset vieroitushoitoon kiroilusta ja rumista tavoista. Hän kehottaa heitä käyttämään lopun päivää etsimällä omaa rakentavaa tapaa parantaa itseään.

Kun kaikki lapset ovat katsomassa *Terrance ja Phillip* -elokuvaa, Kenny tappaa itsensä sytyttämällä pierunsa tuleen, koska elokuvassakin tehtiin niin. Samalla Kanada julistaa sodan Yhdysvalloille ja Yhdysvallat Kanadalle. Kennyn joutuessa helvettiin hän kuulee Saatanan ja hänen uuden kumppaninsa Saddam Husseinin punovan juonia Maan valloituksesta. Stan, Kyle ja Eric perustavat vastarintaliikkeen pelastaakseen Terrancen ja Phillipin.

**Juonipaljastukset päättyvät tähän.**

Ääninäyttelijät
---------------

|  |  |  |
| --- | --- | --- |
|  Trey Parker   | … |  Stan Marsh, Eric Cartman, Saatana, Clyde Donovan, Mr. Garrison, Randy Marsh, Mr. Mackey, Gregory (puhe), Phillip, Big Gay Al (laulu), kenraali, Christophe "Myyrä"
  |
|  Matt Stone   | … |  Kyle Broflovski, Kenny McCormick, Saddam Hussein, Terrance, Big Gay Al (puhe)
  |
|  Mary Kay Bergman  | … |  Wendy Testaburger, Sheila Broflovski, Sharon Marsh, Shelley Marsh, Liane Cartman, Carol McCormick, Klitoris
  |
|  Isaac Hayes  | … |  Chef
  |
|  George Clooney  | … |  Tohtori Gouache
  |
|  Brent Spiner  | … |  Conan O'Brien
  |
|  Minnie Driver  | … |  Brooke Shields
  |
|  Dave Foley  | … |  Alec Baldwin, Billy Baldwin, Daniel Baldwin, Stephen Baldwin
  |
|  Eric Idle  | … |  Tohtori Vosnocker
  |
|  Michael McDonald  | … |  Saatana (laulussa "Up There" korkeat nuotit)
  |
|  Howard McGillin  | … |  Gregory (laulu)
  |
|  Mike Judge  | … |  Kenny McCormick (puhe)
  |
|  James Hetfield  | … |  Toinen laulaja laulussa "Little Boy You're Going To Hell"
  |

Julkisuuden henkilöt
--------------------

*South Park: Isompi, pidempi ja leikkaamaton* -elokuvassa esiintyi myös muutamia julkisuuden henkilöitä, kuten:

* Conan O'Brien
* Saddam Hussein
* Bill Gates
* Bill Clinton
* Winona Ryder
* Brooke Shields
* Brian Dennehy
* Adam Baldwin
* Stephen Baldwin
* William Baldwin
* Alec Baldwin
* Daniel Baldwin
* Brian Boitano

Lähteet
-------

1. ↑  "Guinnessin Suuri ennätyskirja 2001.", sivu 95. 2000
2. ↑  Blauvelt, Christian: The 100 greatest comedies of all time  22.8.2017. BBC. Viitattu 22.8.2017.